السلام عليكم ورحمة الله وبركاته. شبابنا وبناتنا النهاردة مع كيكة شالنج. ايه رأيكم يا شباب؟ هو انتم فاكرين ان انا بفتح الباب عشان هنزل ولا ايه؟ انا بفتح الباب بس عشان نيجي شوية هوا شبابنا ربنا يحفظكم ويبارك فيكم يا رب. آآ كيكة شالنج يعني التحدي ده انتشر في العالم انتشار رهيب ليه؟ ممسلين ولعيب كورة
ولعيبة كورة والشباب وحتى على عربية كارو وحتى في كل مكان وفي كل الدول في العالم والكل بيدخل في الكيك تشالنج وزي ان هو يأدي رقصة الكيكي وهو الفكرة ايه ؟ الفكرة اصلا ان الشباب والناس كلها هتموت على فكرة الشالنج. فكرة التحدي الناس كلها عايزة تنجح في اي عشان
حتى تحدي التلج قبل كده والمانيكاني تشالنج تحديات كتير قبل كده تنتشر في العالم كله والناس تسأل نفسها. هو التحدي ده بينتشر انتشار رهيب ليه؟ عشان فكرة عشان الانسان دايما جواه طاقة تحدي والشباب جواهم طاقة تحدي. وعايزين يدخلوا في اي تحدي وينجحوا فيه. ودلوقتي داخلين في زوم اتشالنج. طيب
يعني التحدي ده انت من غير تحدي ما لكيش قيمة في الحياة. انت من غير تحدي هتفضل فاشل في مكانك. من غير ما يكون عندك لان الحياة كلها تحديات. السانوية العامة تحدي. النجاح في الكلية تحدي
انك انت تاخدي دكتوراه او انت تاخد دكتوراه ده تحدي. ان انت آآ مدرس في المدرسة قال لك انك انت انسان فاشل وتصمم وتنجح وبكرة تاخد البورد الامريكي ولا الزمالة البريطانية ده تحدي. انك انت تنجح وتنشأ شركة. قيام الليل تحدي. انك تقدري تسيبي معصية او انت تسيب زنب انت متعلق به تحدي. انك انت بقى لك عشر
سنين متجوزة ولسه ما انجبتيش او انت بقى لك يعني عديتي التلاتين ولسه ما اتجوزتيش وان نفسيتك تبقى قوية وتمارسي الحياة وتنجحي في الدين والدنيا. لحد ما ربنا يبعت لك
رزقك اللي جاي في الطريق ده تحدي. كل دي تحديات. من غير تحدي الانسان بيبقى فاشل في حياته ما يقدرش ينجح في حياته ابدا. فمن غير التحدي الانسان ما يقدرش ان هو
حاجة عشان كده التحدي هو اللي بيخلي الانسان ما يفشلش في حياته. من غير تحدي هتفضل فاشل. من غير تحدي هتفضل في مكانك. من غير تحدي هتموتي زي ما جيتي الدنيا
فلازم الانسان يبقى عنده تحدي. عشان كده ربنا سبحانه وتعالى في القرآن علمنا التحدي ده من اول حاجة في القرآن. اول حرف في سورة البقرة. اللي في اول القرآن الف لام ميم. ايه الحروف دي؟ حروف تحدي
ربنا بيتعلمنا بيعلمنا ان احنا نتحدى الباطل كله تقدروا تجيبوا كتاب زي ده. سورة المزمل تاني سورة نزلت على النبي عليه الصلاة والسلام. يا ايها المزمل اتحدى اتحدى التقيل الوفير اللي انت بتغطي به في الشتا. وقم وانتفض وقوم واقف بين ايدين ربنا. ربنا علمنا التحدي في القرآن. سبحانه وتعالى. ربنا علمنا ان احنا نبقى شخصية
عندنا قوة تحدي في القرآن التحدي السليم. واحد صاحبي كان رايح يشتغل في شركة كبيرة. واحد قال له واحد مدير في الشركة. قال له يا ابني انت ما تنفعش تشتغل عامل هنا. صاحبي
ده بيقول قاومت عشان اسبت نفسي. ودخلت التحدي. دلوقتي هو المرشح لانه يبقى مدير الشركة على مستوى مصر وهو من احد اتنين او تلاتة مديرين على مستوى الجمهورية كلها ومرشح وبقى مدير اللي قال له في يوم من الايام انت ما تنفعش عامل هنا تحدي ازاي ان احنا نتعلم التحدي؟ عشان كده يا شباب الشباب بيدخل
في المانيكان تشالنج وفي زومي تشالنج وفي الاسنو تشالنج وفي كيكي تشالنج وبيدخل في التحديات دي عشان يسبت نفسه. طب بدل ما تدخل في تحدي انت مش هتكسب منه حاجة
يعني هيضيع لك وقتك وهيضيع لك عمرك وعمرك اغلى من كده وعمرك اغلى من كده. بل قد يكون في معصية لله يبعدك عن ربنا ما يقربكش من ربنا. ولو عصينا ربنا
هتنزل عقوبات المعصية في رزقنا وسعادتنا ودنيتنا والقلوب اللي حوالينا طب ليه طب ما ندخل التحديات حاجات تفيدنا في حياتنا وحاجات تطلعنا القدام في علاقتنا بالله سبحانه وتعالى. ندخل تحديات تفيدنا في علاقتنا بربنا سبحانه وتعالى. ايه رأيكم يا جماعة؟ تحدي يعني زي سيدنا يوسف كده من اكتر الشخصيات اللي دخلت
التحديات في التاريخ. سيدنا يوسف اتحدى الشهوة. امرأة العزيز امرأة فاتنة. واحدة جميلة شديدة الجمال وملكة. وهو شاب وفي سن وعارضة نفسها عليه وبترمي نفسها تحت رجليه. وهو اتحدى شهوته. راودته التي هو في نفسها عن بيته. غلقت الابواب. قالت هيت لك. قال معاذ الله. استبق
الباب اتحدى شهوته رغم انه شاب جواه شهوة كبيرة جدا اتحدى اتحدى الاحباط. لان سيدنا يوسف كان عايش في مجتمع صعب جدا. سيدنا يوسف شخصية طاهرة نضيفة راح في وسط مجتمع قصر الملك فوجئ بان المرأة اللي ربته بتراوده عن نفسه. فوجئ ان الملك جوزها يوسف اعرض عن هزا لما اكتشف ان زوجته
فتاة عن نفسه سابها معه. فوجئ بكمية فساد. فوجئ ان علية المجتمع نساء علية المجتمع. امرأة العزيز تراود فتاها عن نفسه. قد شغفها حب انا لنراها في ضلال في ضلال ليه؟ لانها بتراود فتى عبد للزنا. هي لو كانت بتراود واحد نبيل من النبلاء او امير من الامراء او وزير من الوزراء على الزنا
بقت انسانة ناصحة. انما انها تراود عبد على الزنا ياي ده انسانة سوفاج ده انسانة انا لنراه في ضلال مبين. وهي تبعت لهم وتتحداهم كلهم جيبو وتخليوهم يقطعوا ايديهم لما يشوفوا جماله. وفي الاخر تقول لهم انا راودته عن نفسي. ولقد راودته عن نفسه فاستعصم. ايوة انا عملت كده. ولان لم يفعل ما
ليس زمان ايه ده! هي بتدعوه للزنا قدامهم وهم بيضحكوا! وسيدنا يوسف واي شاب هيعيش في وسط مجتمع زي ده هيجي له احباط وهيجي له احساس التعاقد المجتمعي وهيجي له احساس ان الناس بتتجمل من برة انما من جوة نفاق. وهيكفر بفكرة التغيير. سيدنا يوسف اتحدى الاحباط. وهو اللي غير مصر
وهو اللي صلح كل دول وكل دول تابوا على ايديه بعد كده. اتحدى الشهوة وما وقعش ابدا ابدا ابدا. اتحدى اتحدى آآ احساس اليأس جواه. لما شروه بثمن بخس دراهم معدودة. لما تحس انك اتطفأت في عينين اللي حواليك. زي جيل الشباب الوقتي. هو بيجري على اي تحدي مهما كان له قيمة او ما لوش قيمة ليه؟ لانه حاسس ان هو ما فيش
حاجة في المجتمع محسساه بقيمته. فبيدور على قيمته في اي شيء. سيدنا يوسف لما شروه بثمن بخس ما قالش انا اتفيت في عينين الناس. انا ما عدش لي قيمة في عينين الناس. انا خلاص
انا ما عنديش قيمة وبدأ يحصل له سوشيال وازدرو ويتعرض للانسحاب المجتمعي ويحس بالسوشيال والرفض المجتمعي. اتحدى الاحساس ده. اتحدى سيدنا يوسف يعني البنت والشاب دلوقتي بيقولوا بابا مش في حياتي. ماما مشغولة في حياتها. بابا اناني ومشغول في مصالحه. مش راضي يقعد معي. قاعد جنبي بس هو في وادي وانا في وادي. سيدنا
يوسف اتربى بعيد عن مامته والده ووالدته اصلا. سيدنا يوسف اتحدى الاحساس ده. احساس انا عايز بابا. انا عايز اتحدى الاحساس. اتحدى احساس الفقر. اتحدى احساس اتحدى احساس شاب عنده طموحات كبيرة وكله بيبص له ان هو عبد. سيدنا يوسف اتحدى الشهوة واتحدى الاحباط واتحدى الرفض المجتمعي. واتحدى واتحدى السجن
اللي المجتمع حطه فيه قبل ما يتسجن والسجن اللي المجتمع حطه فيه بعد كده بالظلم والاحساس بالزلم وطلع وغير المجتمع كله وبقى نموزج العفاف عليكم يا شباب. كيكة شالنج الاولى ولا يوسف اتشالنج ؟ يا شباب يا شباب مصر يا شباب الخليج يا شباب المغرب العربي يا شباب العالم كله الاولى
كيكة شلنج. ايه يعني لو انا الوقتي فتحت العربية ونزلت ورقصت آآ يعني قدام العربية. انا كده خلاص كيكي اتشالنج انا كده كسبت ايه بقى! يعني انا كده انما في تشالنج ان انا اخد سيدنا يوسف قدوة اتحدى الاحباط اللي المجتمع كله بيورسه في. اتحدى الاحساس بالزلم والمجتمع كله بيزلم جيل الشباب. اتحدى الشهوة
ما اعملش لا آآ زواج آآ عرفي ولا ولا اقع في زنا ولا ولا فين الكراش بتاعي ولا اتحدى الشهوة وما اقعش في حرام وما ابصش لحرام ولا ادخل مواقع
اباحية ولا اعمل يعني سكس فونز ولا ولا اقع في اي ولا سكس شات ولا اقع في اي مشاكل شرعية بيني وبين الله بسبب الشهوة لحد ما رزق في الحلال يجي لي. اتحدى الاحباط. اتحدى الرفض المجتمعي والاحساس ان اتحدى ان انا مش لاقي بابا وماما في حياتي. والدي ووالدتي اتحدى ان ما فيش حد مهتم بي
وبيبقى اتحدى احساس ان القريب زلمني زي ما اخواته زلموه والغريب زلمني زي ما امرأة العزيز زلمته. اتحدى ايه رأيكم في التحدي ده؟ ايه رأيكم في يوسف اتشالنج ايه رأيكم ندخل في التحدي ده وربنا خلاه ملك لانه كان انسان متحدي. لانه كانت شالنجر ولانه قدر يتحدى كل الزروف وقدر يصلح كل حاجة وربنا غير الواقع على ايديه
وربنا خلاه نبي وربنا رفعه في الدنيا وفي الدين وفي الاخرة. ده كل ده ربنا تولاه ليه؟ لانه كان انسان عنده روح التحدي اغلى حاجة فيك عند ربنا تبقي عندك روح التحدي. احلى اغلى حاجة فيك عند الله ان يبقى عندك روح التحدي. انك تبقى تشلنجر في الحياة. ولكن اتشالنجر في سبيل الله. مش تشالينجر في اي حاجة. يا شباب
يا شباب كل تحدي يطلع الدنيا كلها يكتسح الدنيا وكأن الناس ما وراهاش حاجة. عمرك اغلى من كده. هي دي اخر حاجة انا عايز اقولها لك. في المقطع ده واخر حاجة عايز اقولها لك. عمرك اغلى من كده
هو ليه مصر خسرت في كاس العالم مبارتين في الدقيقة الاخيرة؟ بجون في الدقيقة الاخيرة لان الشعوب كلها شعوب كتير في العالم عندها الدقيقة الاخيرة زي الدقيقة الاولى كله احتدام كله
كله تشلنج. انما احنا اتعودنا انك لو رحت اي مصلحة حكومية اخر ساعة يا استاز حرام عليك انت جاي لنا ساعة واحدة والمشي اتنين. تعال لنا بكرة. اتعودنا ان الحصة
في المدرسة دي حصة ما لهاش لازمة مش دي الحصة اللي فيها مزاكرة وتحدي وانتاج. اتعودنا دايما ان الدقائق الاخيرة دي دقائق انتزار لضرب جرس النهاية بس مش اكتر. انما ربنا علمنا ان في حاجة اسمها حسن خاتمة. يعني حسن خاتمة انك كنت بتموتي اذا مات احدكم ازا قامت القيامة وفي ايد احدكم فسيلة فليغرسها. في
اخر لحظة في الدنيا واخر لحظة في عمرك اتحدي وعمري طب مين هيروي الشجرة ما لكيش دعوة. طب مين هياكل سمرتها ما لكيش دعوة. طب مين ما لكيش دعوة انت لاخر لحظة في حياتك تفضلي منتجة وده التحدي وحسن الخاتمة اعظم عبادة. بيتوقف عليها كل اعمالك امام الله لانما انما الاعمال بالخواتيم. بناء على ان
فضلت في روح التحدي لاخر لحظة في حياتك. وجبت الجون في الوقت بدل الضائع من عمرك. وجبت الجون في اخر لحظة من عمرك. الجون اللي دخلك الفردوس الاعلى. ورضى ربنا عنك
عايزين نتعلم ده. عايزين نتعلم يوسف اتشالنج. عايزين نتعلم اللي تشالنج والتحدي بس في الخير. ربنا يحفزكم يا شباب. ربنا يبارك فيكم. ربنا يعني يجعله يبارك للاسلام فيكم ويبارك فيكم للاسلام. وربنا يحفزكم بحفزه يا رب. ونفتح الباب بقى ان شاء الله في الكيك اتشالنج. بس مش عشان
اتشالنج عشان ننزل نشم هوا شوية السلام عليكم ورحمة الله وبركاته